
Article 1. Àmbit Territorial d’aplicació

Aquestes normes són d’aplicació a l’àmbit del Polígon C del Pla Parcial d’Ordenació “Canyet”.

Article 2. Normes de referència

Aquestes normes són complement i desenvolupament de les Ordenances Reguladores del Pla Parcial “Canyet” de Badalona i les Normes Urbanístiques de Pla General Metropolità a les quals , per tot el que no s’especifiqui o en cas de dubte, s’haurà de remetre.

Article 3. Densitat d’habitatges

Es manté la densitat d’habitatges del Planejament vigent.

Article 4. Sostre màxim edificable

Es manté el sostre edificable màxim del planejament vigent.

Article. 5 Ocupació del sòl

L’ocupació màxima de la parcel·la és l’establerta als plànols P 01 i P02 Perímetres reguladors que estableix l’envolupant màxima de l’edificació a les parcel·les objecte de la Modificació de l’Estudi de Detall, UZ I, UZ II, UZ III I UZ V.
També s’estableix un gàlib màxim dintre del qual s’haurà d’ubicar el volum edificable amb les ocupacions màximes establertes.
La planta soterrani podrà ocupar la totalitat de la parcel·la exceptuant l’afectació a la parcel·la UZ V de la carretera BV-5011.


Article 6. Cota de referència de la planta baixa

En la documentació gràfica de la present Modificació de l’Estudi de Detall als plànols P 01, P 02 i P 03 es defineixen les plataformes d’anivellament, les posicions de les plantes baixes i la forma de regular les alçades de les diferents edificacions.
A les parcel·les UZ I, UZ II I UZ III  es defineixen dues cotes de referència pel mateix edifici degut a la secció esgraonada
· UZ I:   +100,00 I +103,20
· UZ- II: +96,80 II i +100,00
· UZ III: +93,35 i + 96,55
A la parcel·la UZ V es defineixen diferents cotes de referència de la planta per cadascuna de les agrupacions d’habitatges
· UZ V: +86,00 per a l’agrupació situada paral·lelament a la carretera BV-5011 i de la +82,00 fina a la +82,90 per a l’agrupació que dona front a la Riera de Canyet
Aquestes rasants es podran modificar  +/- 60 cm per una millor adaptació topogràfica
Per sota les cotes referència de la planta baixa es situa la planta soterrani.

Article 7. Alçada reguladora

L’alçada reguladora es determina en cada punt a partir de les rasants establertes en els plànols P_01, P_02 I P_03.
L’alçada reguladora màxima serà de 10,15 m en planta baixa més dos (PB + 2).

Article 8. Cobertes

Per sobre de la coberta plana s’admetran els cossos de les caixes d’escala per accedir a la coberta per el seu manteniment. Aquests cossos no computaran a efectes d’edificabilitat.

Article 9. Separacions

Les separacions de les edificacions als límits de les parcel·les i viari estan definides ala plànols P_01  i P_02.

Article 10. Cossos sortints

Els cossos sortints oberts poden sobrepassar els perímetres i perfils reguladors amb un vol màxim de 1,80 m.
 A la parcel·la UZ-V es permetrà el vol de cossos sortints oberts en els vials per motius de composició que  tindran un vol màxim de 1,80 m i  l’alçada lliure des del vial serà igual o superior a 3,00 m.

Article 12. Criteri cromàtic

Les edificacions de totes les parcel·les hauran de mimetitzar-se amb l’entorn, per tant es planteja una paleta cromàtica de colors marrons i/o grisos que no siguin ni massa clars ni massa foscos per garantir la integració paisatgística.

Article 13. Mesures de protecció del patrimoni cultural i arqueològic

Tots els treballs que tinguin afectació sobre el subsol, s’hauran de realitzar sota control arqueològic. 

Aquesta intervenció arqueològica preventiva haurà d’ésser autoritzada pel Departament de Cultura, segons disposa la Llei 9/1993, de 30 de setembre, del Patrimoni Cultural i el Decret 78/2002 de 5 de març, del Reglament de protecció del patrimoni arqueològic i paleontològic.

Article 14. Vialitat i accessibilitat

- S’ha de mantenir la distància a la línia d’edificació, respecte de l’aresta exterior de la calçada de les carreteres afectades, prevista pel planejament vigent d’acord amb allò que estableix el Capítol V de l’Ordenança Reguladora de les Carreteres de Titularitat de la Diputació de Barcelona, de 23 de març de 2018.
- L’establiment de qualsevol accés nou a les carreteres afectades per aquest planejament o qualsevol canvi d’ús dels accessos existents haurà de complir amb tot allò que estableix el Reglament General de Carreteres 293/2003, de 18 de novembre de 2003.
- En qualsevol cas els canvis d’ús i modificacions dels actuals accessos hauran d’anar acompanyats del corresponent projecte per tal de demanar la corresponent autorització a aquest Servei de Conservació i Explotació Viària de la Diputació de Barcelona.
- En general s’haurà de complir amb tot allò que prescriu el Decret Legislatiu 2/2009 d’agost, pel qual s’aprova el Text Refós de la Llei de Carreteres, l’Ordenança de 23 de març de 2018, reguladora de les carreteres de titularitat de la Diputació de Barcelona i el Reglament General de Carreteres 293/2003, de 18 de novembre de 2003.

PARCEL·LA Nº màx Habitatges

UZ I 18

UZ II 18

UZ III 24

 UZ IV 1

UZ V 24

85

PARCEL·LA SOSTRE (m²)

UZ I 2280,42

UZ II 2280,42

UZ III 2707,32

 UZ IV 1577,5

UZ V 4231,34

13077


